Ռիմա Սալահ

**Ռիմա Սալահը** (, ), ներկայումս ղեկավարում է երեխաների իրավունքների պաշտպանության կոնսորցիումը (CPC) և հանդիսանում է Եյլի բժշկական դպրոցի երեխաների ուսումնասիրության կենտրոնի կլինիկական պրոֆեսորի օգնական։

Նա նաև Բեյրութ քաղաքում գտնվող ակադեմիական համալսարանական քոլեջի ոչ բռնության և մարդու իրավունքների միջազգային խորհրդատվական խորհրդի նշանակված անդամ է։
Սալահը նաև «կանայք հանուն կանանց» միջազգային կազմակերպության, կին խաղաղապահների գլոբալ ցանցի և «փրկել բռնությունը» միջազգային կազմակերպության տնօրենների խորհրդի անդամ է։ Նաև գլխավոր քարտուղարի Խաղաղության գործողությունների բարձր մակարդակի խմբի անդամ է։

## Վաղ տարիներ և կրթություն
Սալահը Հորդանանի քաղաքացի է և խոսում է երեք լեզուներով՝ արաբերեն, անգլերեն և ֆրանսերեն։ Բինգհեմթոնի համալսարանից ստացել է մշակութային մարդաբանության դոկտորի կոչում։ Իր դոկտորական ծրագրի ընթացքում Սալահը մեկ տարի անցկացրել է Հորդանանի Ամման քաղաքի մոտակայքում գտնվող Բակա պաղեստինցի փախստականների ճամբարում՝ հետազոտություններ անցկացնելով իր դոկտորական թեզի համար, որը վերաբերում էր փախստականների ճամբարներում պաղեստինցի կանանց երեք սերունդների կարգավիճակի փոփոխությանը՝ կրթության և հասարակական մասնակցության հետ կապված։

Սալահը նաև Ֆրեդոնիայի համալսարանից ստացել է մագիստրոսի կոչում՝ կրթության, սոցիոլոգիայի և մշակութային մարդաբանության ոլորտում, իսկ սոցիոլոգիայի և սոցիալական աշխատանքի բակալավրի աստիճան Լիբանանի Բեյրութի կանանց քոլեջից (լիբանանյան ամերիկյան համալսարան)։ Նաև ստացել է բակալավրի կոչում Լիբանանի կանանց համար (Լիբանանի ամերիկյան համալսարան)։

Նախքան երեխաների և կանանց իրավունքների պաշտպանության միջազգային գործունեությունը սկսելը, Սալահը 1965 թվականին սկսել է իր կարիերան որպես ուսուցիչ Հորդանանի պետական դպրոցներից մեկում։  Սալահը 1967-1975 թվականներին աշխատել է Երուսաղեմի Կաթոլիկ օգնության ծառայությունում՝ որպես կազմակերպության սոցիալական աշխատողների ղեկավար։ 

1972-1987 թվականներին Սալահը դասախոսել է սոցիալական աշխատանքի, սոցիոլոգիա, հոգեբանություն և արաբերեն մի քանի հաստատություններում և կազմակերպություններում, ներառյալ Երուսաղեմի Դար Ալ-Թիֆլ ալ-Արաբիի սոցիալական աշխատանքի դպրոցը, Երուսաղեմի անհատական օգնության Շվեդական կազմակերպությունը, Նյու Յորքի պետական համալսարանը Բինգհեմթոնում։

## Կարիերա դիվանագիտության, խաղաղաշինության, երեխաների և կանանց իրավունքների պաշտպանության ոլորտում
## Պաշտոններ Միավորված ազգերի կազմակերպությունում
Սալահը ՄԱԿ-ում աշխատել է գրեթե 30 տարի։ 1987 թվականին միացել է ՅՈՒՆԻՍԵՖ-ին՝ որպես Պակիստանի Բելուջիստան քաղաքի մասնաճյուղի ղեկավար։ Պակիստանում հինգ տարի աշխատելուց հետո Սալահը 1992-1995 թվականներին դարձել է ՅՈՒՆԻՍԵՖ-ի ներկայացուցիչ Ուագադուգուում, (Բուրկինա Ֆասո), իսկ 1995-1999 թվականներին` ՅՈՒՆԻՍԵՖ-ի ներկայացուցիչը Հանոյում (Վիետնամ)։

1999-2004 թվականներին եղել է ՅՈՒՆԻՍԵՖ-ի Արևմտյան և Կենտրոնական Աֆրիկայի տարածաշրջանային տնօրենը և պատասխանատու է եղել աֆրիկյան 23 երկրներում ՅՈՒՆԻՍԵՖ-ի աշխատանքի համար։ 2004-2007 թվականներին եղել է Նյու Յորքում տեղակայված ՅՈՒՆԻՍԵՖ-ի գործադիր տնօրենի տեղակալ։ 2008-2010 թվականներին եղել է Կենտրոնական Աֆրիկայի Հանրապետությունում և Չադում Միավորված ազգերի կազմակերպության առաքելության գլխավոր քարտուղարի հատուկ ներկայացուցչի տեղակալ։ 2011-2012 թվականներին Սալահը վերադարձել է ՅՈՒՆԻՍԵՖ-ի Նյու Յորքի կենտրոնակայան՝ որպես գործադիր տնօրենի տեղակալ, որը պատասխանատու է արտաքին կապերի համար։

### ՄԱԿ-ի անկախ բարձր մակարդակի Խաղաղության գործողությունների խումբ
2014 թվականի հոկտեմբերի 31-ին Սալահը և երեխաների և կանանց իրավունքների երկու կին փորձագետներ՝ դոկտոր Մարի-Լուիզ Բարիչակը և դոկտոր Ռադհիկա Կումարասվամը ՄԱԿ-ի նախկին գլխավոր քարտուղար Բան Կի Մուն կողմից նշանակվել են ՄԱԿ-ի Խաղաղության գործողությունների անկախ բարձր մակարդակի խմբի 14 անդամների շարքում:Գլխավոր քարտուղար Բան Կի Մունը փորձագետների այս խմբին հրավիրել է «ՄԱԿ-ի այսօրվա խաղաղապահ գործողությունների և ապագայի համար առաջացող կարիքների մանրակրկիտ վերանայում անցկացնելու համար» և համակողմանիորեն քննարկելու, թե ինչպես ՄԱԿ-ի խաղաղապահ գործողությունները կարող են շարունակել նպաստել հակամարտությունների կանխարգելմանը և կարգավորմանը։

2016-ի մայիսին Սալահը ՄԱԿ-ի Խաղաղության գործողությունների անկախ բարձր մակարդակի խմբի մյուս անդամների հետ միասին, ՄԱԿ-ում խաղաղության և անվտանգության 70-րդ Գլխավոր ասամբլեայում ներկայացրեց իր վեցամսյա գնահատման արդյունքները։

## Ուշագրավ ձեռքբերումներ
Որպես զինված հակամարտություններում և հետկոնֆլիկտային իրավիճակներում երեխաների և կանանց իրավունքների պաշտպան՝ Սալահը նպաստել է երեխաների իրավունքների խախտումների և կանանց, խաղաղության և անվտանգության վերաբերյալ անվտանգության խորհրդի բանաձևերի մշակմանը
:

## Պարգևներ և պարգևներ
2019 թվականին Սալահը երեխաների իրավունքների խթանման գործում իր աշխատանքի համար պարգևատրվել է «Ջուզուր հանուն առողջապահության և սոցիալական զարգացման» համատեղ կազմակերպության, Պաղեստինի Ռամալլահ քաղաքում տեղակայված հասարակական կազմակերպության և Պաղեստինի առողջապահական քաղաքականության ֆորումի կողմից, որտեղ արժանացել «ամբողջ աշխարհում երեխաների իրավունքների համար» երախտագիտությյյան մրցանակի։

2021 թվականի սեպտեմբերի 23-ին, Սալահն արժանացել է Խաղաղության և հակամարտությունների կարգավորման կենտրոնի «խաղաղարար-2021» մրցանակի՝ Ջ․ Ռուբեն Քլարկ Բրիգամ Յանգի Համալսարանում։

## Ծանոթագրություններ

 
Կատեգորիա:Ապրող անձինք
Կատեգորիա:Երեխաների իրավունքներ
Կատեգորիա:Խաղաղություն
Կատեգորիա:Կանանց իրավունքներ
Կատեգորիա:ՄԱԿ-ի պաշտոնյաներ